子睦，位黃門侍郎，與弟西陽王文學勃忿鬩，坐徙始興郡。勃輕薄好利，位太子右衛率，加給事中，坐贓賄徙梁州。後還，結事阮佃夫、王道隆等，位司徒左長史，為後廢帝所誅。演之兄子坦之，仕齊位都官郎。坦之子顗。
武帝受命，歷位吏部尚書，吳郡太守。營陽王于吳縣見害，夷臨哭盡禮。以兄疾去官，後為右僕射。夷美風儀，善舉止，歷任以和簡著稱。出為湘州刺史，加散騎常侍，未之職，卒。遺令薄斂，蔬奠務存儉約。子湛。湛字徽深，居喪以孝聞。愛文義，善彈棋鼓琴，兼明算術。為彭城王義康司徒主簿、之盛，人競求自昵，唯湛自疏，固求外出，乃以為武陵內史。隨王誕為北中郎將、南徐州刺史，以湛為長史、南東海太守，委以政事。
祿先為武寧郡，頗有資產，積錢於壁，壁為之倒，迮銅物皆鳴。人戲之曰：「所謂'銅山西傾，洛鍾東應'者也。」湘東王恨之既深，以其名祿，改字曰榮財，以志其忿。後為作唐侯相，卒。撰列仙傳十卷行於世，及井絜皋木人賦、敗船詠，並以自喻。